  Туспуктэм: Алексей Арзамасцев Майя Бывальцева Иж тыметысь вуэз ныпрысетӥ эскеронъёслы йылпумъянъёсъя ӧнерчиос отын пыласькемзэсь возиськыны куро. Со сярысь Ижкар администрацилэн пресс-службаез ивортӥз. « Милям нырысетӥ пробалы йылпумъянъёс вань. Вуысь паразитъёс шедьтымтэ, но хими составезъя эсэпъёс ортчемын, соин ии  Иж тыметын пыласькыны ӵектымтэ » Евгений Бунтов, Ижкар администарциысь благоустройствоя но котырысь улосэз утёнъя управленилэн кивалтӥсезлэн воштӥсез Туннэ нуналлы тыметысь вуысь куинь пробаос басьтӥзы ни. Кыкетӥ пробалы йылпумъянъёс вуоно арня кутсконын тодмо луозы. Гужем ӵоже паразитъёслы, микробиологи но хими сотавезлы эскеронъёс ортчытон понна 10 пробаос басьяслозы. Со дыре ик Ижысь кар пляж шутэтскыны тупа, отысь луо чылкыт. « Пляжез дасян быдэсак ортчытэмын. Гигиеная но эпидемиологияя центр пляжысь луоез эскериз. Луо вань санитарной но эпидемиологи куронъёслы тупа » Елена Гондырева, Октябрь ёрос администарцилэн тӧроезлэн воштӥсезлэсь ужзэ быдэсъясь Пляжын юон вуэн фотнтанчикъёс ужало,туалет кабинакаос пуктэмын. Жуг-жагез нуналлы быдэ утялто. Озьы ик карын улӥсьёсты ало, чакламтэ интыын пыласькон, юэм йырын вуэ пырон секыт учыре вуттыны быгато. Тодмотэм интыын зымылыны уг яра – йырын сюй шоры мыриськыны, вуэ куштэм пӧртэм арбериос борды шуккиськыны луэ. Со сяна, ву дурын пиналъёсты но быдэ вуымтэосты чаклатэк ӧвӧл кельтылоно. Ву вылын шудтжм учыр дыръя 01 телефон номеръя фингыртоно, мобильной телефонысь – 101, 011, 112. Тегъёс: тымет шутэтскон Ижкар Удмуртия гужем  